CELEX: 32005L0021
Language: bg
Date: 2005-03-07 00:00:00
Title: Директива 2005/21/ЕО на Комисията от 7 март 2005 година за адаптиране към техническия прогрес на Директива 72/306/ЕИО на Съвета за сближаване на законодателствата на държавите-членки относно мерките, които следва да се предприемат срещу емисията на замърсители от дизеловите двигатели, предназначени за употреба в превозните средства (текст от значение за ЕИП)

13/ 48
            
            
               BG
            
            
               Официален вестник на Европейския съюз
            
            
               264
            
         32005L0021
   
               L 061/25
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА 2005/21/ЕО НА КОМИСИЯТА
   
   от 7 март 2005 година
   за адаптиране към техническия прогрес на Директива 72/306/ЕИО на Съвета за сближаване на законодателствата на държавите-членки относно мерките, които следва да се предприемат срещу емисията на замърсители от дизеловите двигатели, предназначени за употреба в превозните средства
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 72/306/ЕИО на Съвета от 2 август 1972 г. за сближаване на законодателствата на държавите-членки относно мерките, които следва да се предприемат срещу емисията на замърсители от дизеловите двигатели, предназначени за употреба в превозните средства (1), и по специално член 4 от нея,
   като има предвид, че:
   
               (1)
            
            
               Директива 72/306/ЕИО е една от специалните директиви по процедурата за типово одобрение, създадена с Директива 70/156/ЕИО на Съвета от 6 февруари 1970 г. за сближаване на законодателствата на държавите-членки по отношение на типовото одобрение на моторни превозни средства и техните ремаркета (2).
            
         
               (2)
            
            
               Следователно разпоредбите, установени в Директива 70/156/ЕИО относно системите, компонентите и обособените технически възли на моторните превозни средства се прилагат към Директива 72/306/ЕИО.
            
         
               (3)
            
            
               Член 9, параграф 2 от Директива 70/156/ЕИО, изменена с Директива 92/53/ЕИО (3), предвижда еквивалентност между специалните директиви и съответните правила на Икономическата комисия за Европа на Организацията на обединените нации (ИКЕ-ООН). Следователно е необходимо техническите изисквания, свързани с източника на светлина на устройството, използвано за измерване на непрозрачността на изгорелите газове, да бъдат приведени в съответствие с тези на Регламент 24 на ИКЕ-ООН и с международните стандарти. Освен това е уместно горивото, използвано за измерване на непрозрачността на изгорелите газове, да бъде приведено в съответствие с горивото, разрешено за измерване на емисии, както е посочено в Директива 88/77/ЕИО на Съвета (4).
            
         
               (4)
            
            
               Мерките, предвидени в настоящата директива, са в съответствие със становището на Комитета за адаптиране към техническия прогрес, създаден с Директива 70/156/ЕИО,
            
         ПРИЕ НАСТОЯЩАТА ДИРЕКТИВА:
   Член 1
   Приложенията към Директива 72/306/ЕИО се изменят в съответствие с приложението към настоящата директива.
   Член 2
   От 9 март 2006 г. държавите-членки:
   
               —
            
            
               престават да предоставят типово одобрение на ЕО в съответствие с член 4, параграф 1 от Директива 70/156/ЕИО, и
            
         
               —
            
            
               могат да отказват национално типово одобрение,
            
         за нови видове превозни средства, на основания, свързани с емисиите на замърсители от дизелови двигатели, ако те не отговарят на разпоредбите на Директива 72/306/ЕИО, изменена с настоящата директива.
   Настоящата директива не води до недействителност на нито едно одобрение, предоставено по-рано в съответствие с Директива 72/306/ЕИО, нито възпрепятства разширението на такива одобрения съгласно разпоредбите на директивата, въз основа на която те са били първоначално предоставени.
   Член 3
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, до 8 март 2006 г. Те незабавно информират Комисията за това. Те прилагат настоящата Директива от 9 март 2006 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 4
   Настоящата директива влиза в сила на третия ден след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.
   
      Съставено в Брюксел на 7 март 2005 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 190, 20.8.1972 г., стр. 1. Директива, последно изменена с Директива 97/20/ЕО на Комисията (ОВ L 125, 16.5.1997 г., стр. 21).
   
      (2)  ОВ L 42, 23.2.1970 г., стр. 1. Директива, последно изменена с Директива 2004/104/ЕО на Комисията (ОВ L 337, 13.11.2004 г., стр. 13).
   
      (3)  ОВ L 225, 10.8.1992 г., стр. 1
   
   
      (4)  ОВ L 36, 9.2.1988 г., стр. 33. Директива, последно изменена с Директива 2001/27/ЕО на Комисията (ОВ L 107, 18.4.2001 г., стр. 10).
   ПРИЛОЖЕНИЕ
   Списъкът от приложения между членовете и приложение I се заменя, както следва:
   
      
         „СПИСЪК ОТ ПРИЛОЖЕНИЯ
         
                     Приложение I:
                  
                  Дефиниции, молби за типово одобрение на ЕО, предоставяне на типово одобрение на ЕО, символ на коригирания коефициент на абсорбция, спецификации и тестове, модификации на вида, съответствие на продукцията
               
                     
                        Допълнение 1:
                     
                  
                  Информационен документ
               
                     
                        Допълнение 2:
                     
                  
                  Сертификат за типово одобрение
               
                     Приложение II:
                  
                  Пример за символа за коригирания коефициент на абсорбция
               
                     Приложение III:
                  
                  Тест при стабилна скорост при пълно изкривяване на товара
               
                     Приложение IV:
                  
                  Тест при свободно ускорение
               
                     Приложение V:
                  
                  Ограничителни стойности, приложими при тестове с постоянна скорост
               
                     Приложение VI:
                  
                  Характеристики на устройството за измерване на непрозрачността.
               
                     Приложение VII:
                  
                  Инсталация и използване на устройството за измерване на непрозрачността.“
               
   
   ИЗМЕНЕНИЯ НА ПРИЛОЖЕНИЕ I КЪМ ДИРЕКТИВА 72/306/ЕИО
   
               1.
            
            
               
                            
                        
                        
                           В раздел 5.2.2.1 „приложение VI“ се заменя с „приложение V“.
                        
                     
                            
                        
                        
                           В раздел 5.3.2 „приложение VI“ се заменя с „приложение V“.
                        
                     
                            
                        
                        
                           В раздел 5.4 „приложение VII“ се заменя с „приложение VI“.
                        
                     
                            
                        
                        
                           В раздел 7.2.1.2 „приложение VI“ се заменя с „приложение V“.
                        
                     
         ИЗМЕНЕНИЯ НА ПРИЛОЖЕНИЕ III КЪМ ДИРЕКТИВА 72/306/ЕИО
   
               2.
            
            
               
                            
                        
                        
                           Раздел 3.2 се заменя със следния текст:
                           
                              „3.2.   Гориво
                              Използва се горивото, посочено в приложение IV към Директива 88/77/ЕИО, в съответствие с последните ѝ изменения, което е подходящо за ограниченията на емисиите, спрямо които превозното средство или двигателя са били типово одобрени.“;
                           
                        
                     
                            
                        
                        
                           В раздел 3.4 „приложение VII“ се заменя с „приложение VI“, а „приложение VIII“ се заменя с „приложение VII“;
                        
                     
                            
                        
                        
                           В раздел 4.2 „приложение VI“ се заменя с „приложение V“.
                        
                     
         
               3.
            
            
               Приложение V се заличава.
            
         
               4.
            
            
               Приложение VI става приложение V.
            
         
               5.
            
            
               Приложение VII става приложение VI.
               Раздел 3.3 се заменя със следния текст:
               „3.3.   Източник на светлина
               Източникът на светлина е лампа с нажежаема жичка, с цветна температура в обхвата от 2 800 до 3 250 K или диод (LED), излъчващ зелена светлина, със спектрален връх между 550 и 570 nm. Източникът на светлина е предпазен от замърсяване със средства, които не влияят на дължината на оптичната пътека повече от предвиденото в спецификациите на производителя.“
            
         
               6.
            
            
               Приложение VIII става приложение VII.
               В точки 2.16, 2.17 и 2.2.3 „приложение VII“ се заменя с „приложение VI“.